Pembinasa kelas Kidd

Pembinasa kelas Kidd  merupakan satu siri empat buah kapal pembinasa peluru berpandu (DDG) berdasarkan rekabentuk . Kidd telah direka sebagai sebuah kapal pelbagai guna yang lebih canggih, berbanding kelas kapal sebelumnya yang lebih berfokus kepada peperangan anti kapal selam, dengan menambah keupayaan anti pesawat yang lebih maju. Asalnya, kapal ini telah dipesan untuk kegunaan Tentera Laut Imperial Iran, sebelum kontraknya dibatalkan apabila meletusnya Revolusi Iran pada tahun 1979, dan kapal-kapal ini disiapkan untuk digunakan oleh Tentera Laut Amerika Syarikat. Di sebabkan ia dilengkapi dengan penyaman udara tugasan berat dan pelbagai ciri-ciri yang lebih sesuai untuk cuaca panas, kapal ini bertujuan untuk digunakan di Timur Tengah, secara spesifiknya di Teluk Parsi. Semasa perkhidmatannya dengan Tentera Laut A.S. bermula pada awal tahun 1980an sehingga penghujung tahun 1990an, kapal-kapal ini popular dengan nama kelas-"Ayatollah". Ia kemudian dilucut tauliahkan dan dijual kepada Tentera Laut Republik China (Taiwan) sebagai kelas-Kee Lung.

Sejarah
Kapal-kapal ini asalnya telah dipesan oleh Shah (raja) Iran terakhir untuk digunakan di Teluk Parsi dengan peranan pertahanan udara. Shah kemudian digulingkan dalam Revolusi Iran, sebelum Iran menerima penyerahan kapal-kapal ini menyebabkan Tentera Laut A.S mengintegrasikan kapal-kapal ini ke dalam perkhidmatan mereka.

Setiap kapal dinamakan bersempena dengan nama seorang laksamana Tentera Laut A.S yang meninggal dunia dalam pertempuran di Pasifik semasa Perang Dunia II:
 telah dinamakan bersempena dengan nama Laksamana Muda Isaac C. Kidd, yang meninggal dunia di bridge kapal laksamana, , semasa serangan ke atas Pearl Harbor pada 7 Disember 1941.
 telah dinamakan bersempena dengan Laksamana Muda Daniel Callaghan, yang terbunuh dalam satu pertempuran laut di Pertempuran Laut Guadalcanal, pada 13 November 1942, di atas kapal .
 telah dinamakan bersempena nama Laksamana Muda Norman Scott, yang telah terbunuh dalam satu pertempuran di permukaan yang juga membunuh Laksamana Callaghan di Pertempuran Laut Guadalcanal Pertama, di atas kapal .
 telah dinamakan bersempena dengan nama Laksamana Muda Theodore Chandler, yang meninggal dunia pada 7 Januari 1945, akibat daripada luka terbakar apabila sebuah pesawat kamikaze yang terhempas ke atas kapal beliau, , pada hari sebelumnya.

Pada tahun 1988–90, Kidd telah menerima "New Threat Upgrade", yang mana membolehkannya diintegrasikan bersama-sama dengan kruiser  yang dipasang dengan Aegis, di mana kruiser boleh mengawal penerbangan peluru berpandu permukaan ke udara pada Kidd meskipun pembinasa ini kekal senyap secara elektronik. Bagaimanapun, dengan ketibaan  yang dilengkapi dengan sistem Aegis telah menpercepatkan persaraan kelas Kidd.

Kesemua 4 buah kapal kemudian dibersarakan daripada perkhidmatan dengan Tentera Laut A.S pada akhir tahun 1990an, dan asalnya telah ditawarkan untuk dijual kepada Australia pada tahun 1997 dengan harga A$30 juta sebuah. Pada tahun 1999, tawaran ini telah ditolak berdasarkan masalah utama yang dihadapi oleh Tentera Laut Diraja Australia semasa memperolehi dua buah kapal  yang tidak digunakan daripada Tentera Laut A.S pada tahun 1994. Selepas keengganan Australia, 4 buah kapal ini kemudian ditawarkan kepada Greece, yang mana juga telah ditolak oleh mereka.

Penjualan dan pengaktifan semula
Pada tahun 2001, A.S. meluluskan pengaktifan semula dan penjualan kesemua 4 buah kapal kepada Tentera Laut Republik China. Kesemua kapal ini dipindahkan kepada Tentera Laut Republik China di bawah program Kuang Hua VII. Ia telah dijual dengan jumlah harga AS$732 juta dengan perkakasan yang dinaik taraf, pembaikan semula, pengaktifan dan latihan, termasuk beban muatan peluru berpandu lebih rendah iaitu 148 buah peluru berpandu anti kapal SM-2 Block IIIA dan 32 buah RGM-84L Block II Harpoon. Proses pengaktifan semula telah dilakukan di Charleston, Carolina Selatan oleh VSE/BAV.

Pembinasa kelas-Kee Lung
Dua buah kapal pertama, bekas-Scott dan bekas-Callaghan, telah tiba di Su-ao, sebuah pelabuhan tentera di timur Taiwan, pada Disember 2005, dan dinamakan semula sebagai  dan  dalam satu majlish pentauliahan pada 17 Disember 2005. Berdasarkan tradisi menamakan kelas kapal, ROCN telah menamakan kapal-kapal ini sebagai . Dua buah kapal seterusnya, bekas-Kidd dan bekas-Chandler, telah diserahkan pada tahun 2006, dan dinamakan semula sebagai  dan .

Dewan Perundangan Yuan yang dikuasai oleh pembangkang asalnya telah memperuntukkan dana yang hanya cukup untuk membeli separuh jumlah peluru berpandu SM-2 yang boleh dibawa oleh kapal pembinasa ini; pembelian tambahan sebanyak 100 buah peluru berpandu SM-2MR kemudian dimasukkan ke dalam belanjawan tahunan pada tahun 2007 bagi memastikan kesemua empat buah kapal membawa jumlah muatan penuh SM-2.

Menjelang akhir tahun 2008, Su Ao telah dilihat membawa lapan buah peluru berpandu anti kapal HF-3 yang dipasang di tempat peluru berpandu anti kapal Harpoon. Berdasarkan spekulasi, bermula tahun 2014 sistem peluru berpandu Sky Bow yang diubah untuk kegunaan di laut, kini dirancang untuk digunakan pada satu program pembinaan kapal yang melibatkan pembelian sehingga 15 buah kapal frigat kegunaan am dan tiga hingga keempat buah pembinasa pertahanan udara, yang mana juga bertujuan untuk mengantikan sistem peluru berpandu standard yang dipasang pada kapal-kapal ini. Tiada rancangan untuk Mk 26 - versi setara dengan peluru berpandu Sky Bow III yang diketahui wujud.

Kapal-kapal dalam kelas

Nama asal: 
Nama sementara Iran: Kourosh
Nama sekarang: Tso Ying (左營, DDG-1803); sebelumnya Tung Teh (同德); ditauliahkan pada 3 November 2006
Nama asal: 
Nama sementara Iran: Dariush
Nama sekarang: Su Ao (蘇澳, DDG-1802); sebelumnya Ming Teh (明德); ditauliahkan pada 17 Disember 2005
Nama asal: 
Nama sementara Iran: Nader
Nama sekarang: Kee Lung (基隆, DDG-1801); sebelumnya Chi Teh (紀德); ditauliahkan pada 17 Disember 2005
Nama asal: 
Nama sementara Iran: Anoshirvan
Nama sekarang: Ma Kong (馬公, DDG-1805); sebelumnya Wu Teh (武德); ditauliahkan pada 3 November 2006

Lihat juga
 
 
 
 Pembinasa Type 052D

Rujukan

Pautan luar

Kidd-class destroyers at Destroyer History Foundation
"World Navies Today: Taiwan (Republic of China)", Haze Gray & Underway.
"DDG-993 KIDD-class"

 
Kelas pembinasa